Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 255

2. A szakmai elméleti vizsga és értékelése A szakmai elméleti vizsga írásbeli és szóbeli részből áll. A) Írásbeli vizsga Az írásbeli vizsga helyszíne a Vizsgabizottság által meghatározott helyszín. A vizsgafeladatok kidolgozására 6 óra effektív időtartamot kell biztosítani. A szakmai írásbeli vizsga anyagát úgy kell összeállítani, hogy tartalmazza az alábbi témaköröket: — alapozó, általános kérdések (25%), — elektrotechnika, elektronika, informatika, szakmai alapozó és szakmaspecifikus elektronikai feladatok (40%), — kapcsoláselemzés vagy villamos méréselmélet (20%), — számítási feladat (15%). A tételsor összeállításakor a megoldandó feladat (részfeladat) meghatározása mellett az adható pontszámokat is meg kell határozni. Az írásbeli dolgozatokat a Vizsgabizottság javítja ki (pontozza) és tesz javaslatot a minősítésre. Az a jelölt, akinek dolgozata az egyes részfeladatokból külön-külön nem éri el a maximálisan adható pontszámból 50% + 1 pontot, annak minősítése „nem felelt meg”. A javaslat alapján a dolgozatokat a Vizsgabizottság elnöke minősíti. Az eredménytelen vizsga a Vizsgaszabályzat előírásait figyelembe véve ismételhető meg. B) Szóbeli vizsga A mestervizsga szóbeli vizsgarészének helyszínét a Vizsgabizottság határozza meg. A szóbeli vizsga az alábbi témakörökből áll: — szakmai elmélet*, — vállalkozási ismeretek, — pedagógiai ismeretek. * A szakmai elmélet témakör tartalmazza az ipari elektronikai mester tevékenységének biztonságtechnikai kérdéscsoportját is. 2001/117. szám A vizsga lebonyolításának előírásai: — A szóbeli vizsga három témakörének mindegyikéből kell tételt húzni, illetve ezekből szóbeli vizsgát tenni. — Egy tétel kidolgozásához legalább 25 perc felkészülési időt kell biztosítani. — A jelöltnek önállóan kell beszámolnia felkészültségéről, a Vizsgabizottság tagjai csak akkor tehetnek fel kérdéseket, amikor a jelölt feleletében elakad, rosszat mond, vagy helytelen következtetést von le, illetve amikor a felelet továbbfolytatásához segítség szükséges. — Amikor a jelölt befejezte feleletét, a Vizsgabizottságnak joga van a tétel anyagán belül újabb kérdéseket feltenni az objektív értékelés és minősítés érdekében. — A három témakört külön-külön kell értékelni. A szóbeli vizsga mindhárom témakörre adott felelet „megfelelt” minősítése esetén érvényes. — A mesterjelölt szóbeli vizsgáját a Vizsgabizottság egyszerű szavazati többséggel minősíti. Szavazategyenlőség esetén az elnök szavazata dönt. — A jelölt nem megfelelő felkészültsége esetén újabb tétel húzását nem szabad engedélyezni. — Az eredménytelen témakör (témakörök) megismétlése a Vizsgaszabályzat alapján történik.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes